536 Dr KADIÓ OTTOKÁR 
zett leletekkel. Azok is ugyanabból a kékesszürke calcedonból készültek, 
kinézésük szintén egészen friss és azokon is hiányzik a patina. Mellé- 
kesen megemlíthetem, hogy a Szinva jobb partján, a Puskaporosi bar- 
lang fölötti fülkében szintén próbaásatásokat végeztem. Itt három paleoli- 
tos töredéket találtam, az egyik részben retusozva van s mindegyik a 
Szeletában talált állítólag hamisított darabra teljesen hasonlít. Ezek 
szerint Hámor és Miskolc vidékén három különböző pontról ismerünk 
paleolitos kőeszközöket s mindegyiken a rendes valódi paleolitok mel- 
lett állítólag modern készítmények is találtattak volna. Mégis csak külö- 
nös, hogy a nevezett vidék ennyire hamisított paleolitos kőeszközökkel 
el lenne árasztva! Kinek állana érdekében a Szeletában talált szép 
paleolitok sorozatát hamisítványokkal gazdagítani? 
OBERMAIER úr biztosan a francziaországi és belgiumi klassszikus 
paleolitos lelethelyek viszonyaira gondolt. Ezeket a helyeket évente 
specialisták és paleolitos régiségeket kedvelő utazók keresik föl és egész 
sorozatokat vásárolnak, egy szóval a paleolitokkal itt üzletet űznek. 
Ilyen körülmények között itt is úgy, mint archeologiai tárgyak bevásár- 
lásánál egyáltalában, az ember gyakran csalásnak van kitéve s így ért- 
hető, hogy az arheologusok paleolitos tárgyak vizsgálatánál ezt a szem- 
pontot szem előtt tartják. 
Arról teljesen meg vagyok győződve, hogy OBERMAIER úr a szeletai 
paleolitok megitélésében tévedett, mikor ezeknek egy részét modern 
készítményeknek nyilvánította. Az illető kőeszközök tényleg teljesen 
frisseknek látszanak, nincsen patinájuk és egynehány babérlevélalakú 
hegy annyira szabályosan és művésziesen van megmunkálva, hogy az első 
darabok megtalálásánál a diluviális ember ügyességét valóban bámultam. 
Így tehát értem, ha valaki az első percben kételkedik. Ez a kétkedés 
azonban csak addig jogosult, míg a tárgyakat magukban vizsgáljuk. 
A mint azonban a többi tényt, nevezetesen a fönt említett előfordulási 
viszonyokat is tekintetbe vesszük, minden további kétkedés helytelen. 
Minthogy úgy láttam, miszerint ÖBERMAIER úr bennem, mint a ki 
a prehistoriai ásatásokban kezdő, nem bízik, meghívtam őt az 1908. évi 
tavaszi ásatásokhoz. Bár OBERMAIER látogatását megigérte, ugyanabban 
az időben fontos kutatásokkal lévén elfoglalva, legnagyobb sajnálatomra 
magyarországi utazásáról lemondott. Azonban még nincs késő. A bar- 
lang kitöltésének jó része még érintetlenül maradt s minthogy kilátá- 
som van az ásatásokat még folytatni, OBERMAIER úrnak újból alkalma 
nyilik a szeletai paleolitok előfordulásáról meggyőződni. Örvendetes 
lenne, ha más specialista is, ki a szeletai ipar iránt érdeklődik, hasonló 
látogatásra tökélné el magát." 
1 Hámor község határában, melyben a Szeleta-barlang van, Lillafüred 
nyaralótelep épült. Lakást és ellátást a kincstári vendéglő nyujt. 
